



„Noi suntem pregătiți pentru orice scenariu, orice măsură, dar, așa cum și aliații noștri din NATO și prietenii din UE au afirmat, și noi suntem de aceeași părere. am adresat rugămintea părților implicate să trateze cu calm incidentul, să se meargă spre detensionare”, a spus Iohannis, care efectuează o vizită la Paris.





Șeful statului a subliniat însă că „pentru români nu există niciun motiv de îngrijorare”.„Încă de la început am solicitat să fiu informat de întreaga evoluție, serviciile noastre m-au ținut la curent în timp real. O reacție oficială a fost emisă de MAE, după consultare prealabilă cu noi. În continuare urmărim cu foarte foarte mare atenție și în timp real evoluțiile din Ucraina și din zona strâmtorii Kerci”, a arătat Klaus Iohannis, înainte de a nota: „Vom fi pregătiți să reacționăm proporțional”.